TRUE-DTAC ร่วมแจงไทม์ไลน์ “ควบรวม” ยังไม่สรุป
TRUE-DTAC ร่วมแจงไทม์ไลน์ ดีลควบรวมกิจการ ยังไม่ได้ข้อสรุป
TRUE-DTAC ร่วมแจงไทม์ไลน์ ดีลควบรวมกิจการ ยังไม่ได้ข้อสรุป
20 ธ.ค. 2565

บริษัท ทรู คอร์ปอเรชั่น จำกัด (มหาชน) หรือ TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ตามที่มีข่าวปรากฎในสื่อเกี่ยวกับกำหนดการประชุมคณะกรรมการบริษัทเกี่ยวกับการควบรวมกิจการระหว่าง TRUE และ DTAC เพื่อกำหนดวันรับซื้อหุ้นคืนจากผู้ถือหุ้นที่ไม่เห็นด้วยกับการควบรวมกิจการ กำหนดวันเรียกประชุมร่วมของผู้ถือหุ้นเพื่ออนุมัติการจัดตังบริษัทใหม่ กําหนดการหยุดการซื้อขาย ตลอดจนวันที่เริ่มการซื้อขายครั้งแรกของบริษัทใหม่นั้น
ทั้งนี้ขอชี้แจงว่า กําหนดการต่างๆ ดังกล่าวในข่าวไม่เป็นความจริงแต่ประการใด ข้อเท็จจริงคือกําหนดการต่างๆ ยังไม่มีข้อสรุปที่ชัดเจน ซึ่งหากบริษัทฯ ได้ข้อสรุปเป็นประการใดแล้ว บริษัทฯ จะต้องนําเสนอเรืองดังกล่าวต่อที่ประชุมคณะกรรมการบริษัทเพื่อพิจารณาอนุมัติ และบริษัทฯ จะต้องแจ้งข่าวผ่านระบบข้อมูลอิเล็กทรอนิกส์ของตลาดหลักทรัพย์แห่งประเทศไทยต่อไป